ទំព័រ​យល់ព្រម​
គោលបំណងនៃការស្ទង់មតិស្តីពីសមធម៌សុខភាពសហគមន៍ គឺដើម្បីជួយសហគមន៍កែលម្អលក្ខខណ្ឌដែលជះឥទ្ធិពលដល់សុខភាព។ ដើម្បីធ្វើឱ្យសុខភាពរបស់ប្រជាពលរដ្ឋទាំងអស់នៅក្នុងរដ្ឋ Massachusetts មានភាពប្រសើរឡើង
      យើងចាំបាច់ត្រូវស្ដាប់មតិរបស់អ្នកដែលតែងតែខ្វះឱកាសទទួលបានសុខភាពល្អ។
 
ការស្ទង់មតិនេះត្រូវបានបង្កើតឡើងដោយមានការចូលរួមពីអ្នករស់នៅក្នុងរដ្ឋ និងស្ថាប័ននានាទូទាំងរដ្ឋ។ នៅពេលដែលអ្នកចូលរួមក្នុងការស្ទង់មតិ បទពិសោធន៍ និងមតិយោបល់     របស់អ្នកនឹងជួយណែនាំដល់ការសម្រេចចិត្តនានា។
 
នាយកដ្ឋានសុខភាពសាធារណៈរដ្ឋ Massachusetts ( Massachusetts Department of Public Health, DPH) និងស្ថាប័នរដ្ឋផ្សេងទៀតនឹងប្រើប្រាស់លទ្ធផលនៃការស្ទង់មតិ ដើម្បីធានាថាកម្មវិធីរបស់ពួកគេឆ្លើយតបទៅនឹងតម្រូវការរបស់ប្រជាពលរដ្ឋទាំងអស់នៅក្នុងរដ្ឋ Massachusetts។
 
អង្គការសហគមន៍អាចប្រើប្រាស់លទ្ធផលនៃការស្ទង់មតិ ដើម្បីធ្វើការផ្លាស់ប្តូរដែលផ្តល់ឱកាសឱ្យអ្នកគ្រប់គ្នាទទួលបានសុខភាពកាន់តែប្រសើរ។ នេះអាចរួមបញ្ចូលទាំងការស្នើសុំ និងការប្រើប្រាស់ថវិកាដើម្បីបំពេញតម្រូវការសហគមន៍ ការកែលម្អការទំនាក់ទំនងជាមួយអ្នករស់នៅក្នុងរដ្ឋ និងការតស៊ូមតិសម្រាប់គោលនយោបាយដែលកាត់បន្ថយឧបសគ្គអយុត្តិធម៌ក្នុងការទទួលបានការថែទាំ     សុខភាព។
 
អ្នករស់នៅក្នុងរដ្ឋ Massachusetts ដូចជាអ្នក អាចស្វែងយល់ពីលទ្ធផល និងស្វែងយល់បន្ថែមអំពីបទពិសោធន៍នៅក្នុងសហគមន៍របស់អ្នក ដោយចូលទៅកាន់គេហទំព័រ mass.gov/chei។
 
រឿងរ៉ាវរបស់អ្នកអាចជួយកំណត់អនាគតរបស់យើងបាន។
 
តើអ្នកណាខ្លះដែលអាចចូលរួមការស្ទង់មតិនេះ? អ្នកអាចចូលរួមការស្ទង់មតិនេះបាន ប្រសិនបើអ្នក៖
 
      •   មានអាយុ 12 ឆ្នាំឡើងទៅ
 និង
       •   រស់នៅក្នុងរដ្ឋ Massachusetts     មួយរយៈ      ឬពេញមួយឆ្នាំ។
 
អំពីការស្ទង់មតិ៖
 ចម្លើយរបស់អ្នកមានលក្ខណៈសម្ងាត់ ហើយនឹងមិនត្រូវបានយោងភ្ជាប់ទៅរកអ្នកវិញឡើយ។ ការស្ទង់មតិនេះជាធម្មតាប្រើពេលប្រហែល 15 នាទីដើម្បីបំពេញ។
 
ការស្ទង់មតិនេះនឹងសួរអំពី៖
      •   លទ្ធភាពរបស់អ្នកក្នុងការទទួលបានតម្រូវការមូលដ្ឋាន ដូចជាការថែទាំសុខភាព និងការដឹកជញ្ជូន
      •   សុខុមាលភាពផ្លូវ     កាយ និងផ្លូវចិត្តរបស់អ្នក
      •   គំនិត និងបទពិសោធន៍របស់អ្នកជុំវិញការចាក់វ៉ាក់សាំង
      •   បទពិសោធន៍របស់អ្នកជាមួយលំនៅឋាន ការអប់រំ និងការងារ
      •   ព័ត៌មានមូលដ្ឋានអំពីអ្នក ដូចជាអាយុ ភេទ ជាតិសាសន៍ និងទីកន្លែងដែលអ្នករស់នៅ (យើងមិនសួររកព័ត៌មានផ្ទាល់ខ្លួនដូចជាឈ្មោះ និងអាសយដ្ឋានរបស់អ្នកឡើយ)
 
តំណភ្ជាប់ទៅកាន់ធនធាននានានឹងមាននៅចុងបញ្ចប់នៃការស្ទង់មតិ ដើម្បីជួយអ្នកក្នុងការស្វែងរកជំនួយផ្នែកចំណីអាហារ និងជំនួយសេដ្ឋកិច្ច សេវាសុខភាពផ្លូវចិត្ត និងការប្រើប្រាស់សារធាតុញៀន ក៏ដូចជាធនធានសម្រាប់មាតាបិតា។
 
ការចូលរួមរបស់អ្នកក្នុងការស្ទង់មតិនេះគឺមិនមែនជាការបង្ខំឡើយ។ អ្នកអាចរំលងសំណួរណាមួយដែលអ្នកមិនចង់ឆ្លើយ។ អ្នកអាចបញ្ឈប់ការស្ទង់មតិនេះនៅពេលណាក៏បាន និងដោយមូលហេតុណាក៏បាន។
 
មានហានិភ័យតិចតួចបំផុតទាក់ទងនឹងការចូលរួមក្នុងការស្ទង់មតិនេះ។ សំណួរមួយចំនួនអាចសួរអំពីប្រធានបទដែលនាំឱ្យនឹកឃើញដល់ការចងចាំដ៏ឈឺចាប់ ការថប់បារម្ភ ឬភាពតានតឹង។ អ្នកអាចផ្អាក ឬបញ្ឈប់ការចូលរួមស្ទង់មតិ ប្រសិនបើអ្នកមានអារម្មណ៍មិនស្រួល។ ការចូលរួមក្នុងការស្ទង់មតិនេះមិនផ្តល់អត្ថប្រយោជន៍ផ្ទាល់ដល់អ្នកទេ។ ទោះជាយ៉ាងណាក៏ដោយ ព័ត៌មានដែលអ្នកចែករំលែកនឹងជួយ DPH ក្នុងការផ្តល់ការគាំទ្រនៅកន្លែងដែលវាចាំបាច់បំផុត និងធ្វើការជាមួយសហគមន៍ដើម្បីសម្រេចបាននូវសុខភាពកាន់តែប្រសើរ។
 
តើមានសំណួរដែរឬទេ?
 ប្រសិនបើអ្នកមានសំណួរអំពីការស្ទង់មតិនេះ សូមផ្ញើអ៊ីមែលទៅកាន់គំនិតផ្តួចផ្តើមសមធម៌សុខភាពសហគមន៍ (Community Health Equity Initiative) តាមរយៈ chei@mass.gov។
 
ការស្រាវជ្រាវនេះត្រូវបានអនុម័តដោយក្រុមប្រឹក្សាត្រួតពិនិត្យស្ថាប័ន DPH (DPH Institutional Review Board, DPH IRB) ដើម្បីធានាថាវាឆ្លើយតបទៅនឹងបទប្បញ្ញត្តិ និងស្តង់ដារសីលធម៌ដែលតម្រូវឱ្យការពារអ្នកចូលរួម។ ប្រសិនបើអ្នកចង់និយាយជាមួយអ្នកណាម្នាក់ពី DPH IRB អ្នកអាចទាក់ទងពួកគេតាមរយៈ DPH.IRB@mass.gov ឬតាមទូរស័ព្ទលេខ (617) 624-5647។
 
សូមអរគុណចំពោះពេលវេលា និងចំណាប់អារម្មណ៍របស់អ្នកចំពោះការស្ទង់មតិ និងសម្រាប់ការចែករំលែកបទពិសោធន៍របស់អ្នកជាមួយយើង!

